Tehuis steier oor FB bewerings
Klerksdorp Rekord, Klerksdorp - Nadat ‘n storm op sosiale media losgebars het oor die versorging van bejaardes in NG Welsyn se Klerksdorp Tehuis vir Bejaardes, blyk daar veel meer agter die bewerings van ‘n voormalige inwoner te sit. Catrini Lombard het die afgelope naweek foto’s op Facebook gedeel waarin sy kla oor die kos wat haar pa, ‘n vegetariër, kry om te eet en ook die behandeling wat haar ouers in die tehuis ontvang. Sy het gesê dit is mishandeling van bejaardes en dat sy al telkemale daaroor gekla het, maar elke keer in ‘n doodloopstraat beland. Dit is hoekom sy haar na sosiale media wend.